Sora bunicii paterne a lui Ion, Elenca Dudeasca, care era văduva lui Alecu Văcărescu și mama lui Iancu Văcărescu, îi declara candid nepotului că o luau amețelile cînd se gîndea la cît de evghenită le era stirpea: se înrudeau cu toți boierii mari, „și cu Cîndeștii, și cu Bărcăneștii, și cu Filipeștii, și cu Cantemireștii, și chiar cu Maria Tereza“ – deși ultima legătură genealogică nu-i era foarte lămurită.